**Rijeka, 25. studenog, 2019.**

**OBJAVA ZA MEDIJE**

**CRVENA SUNCA ZA ADVENTSKI VIJENAC NA KOBLEROVOM TRGU**

U okviru programa **Zeleni val Europske prijestolnice kulture**, u RiHubu je održana **radionica izrade eko ukrasa u obliku tzv. „crvenog sunca“, znaka Europske prijestolnice kulture** **s kojima će se ove godine ukrasiti** **adventski vijenac** postavljen oko fontane **na Koblerovom trgu u Rijeci.**

Radionica je organizirana u suradnji s **Komunalnim društvom Čistoća** u **dva termina, jutarnjem i popodnevnom, od 10 do 12 i od 16 do 18 sati**, a u istim će terminima biti održana i **sutra, u utorak, 26. studenog**

Voditeljice jutarnje radionice su krajobrazne arhitektice iz KD Čistoća **Mirta Stipeč i Bia Gec.**

Gec je istaknula kako Čistoća već četvrtu godinu ukrašava adventski vijenac „Ideja je da se svake godine ukrasi izrađuju s nekom drugom osnovnom školom ili dječjim vrtićem, ali ove godine, budući da se približavamo godini kada Rijeka postaje Europska prijestolnica kulture, odlučili smo prigodno u toj temi ukrasiti vijenac i to uz pomoć svih zainteresiranih građana koji nam se žele priključiti u izradi ukrasa. Ukrasi su **održivi i ekološki**, izrađujemo ih od pluta i šljokičastog materijala, a kada Advent završi ukrasi će se podijeliti građanima koji će ih moći iskoristiti kao podloške za čaše. Tko god želi malo zaprljati prste bojom i crvenim i srebrnim šljokicama, dobrodošao je da nam se pridruži“, pozvala je **Gec**.

Voditeljica popodnevne radionice oba dana je **Marija Katalinić** iz RIJEKE 2020.

Jedna od polaznica prve radionice bila je umirovljena odgojiteljica **Viviana Cesarec** ,koja je istaknula kako je izrada ukrasa vraća u djetinjstvo, a ne samo u njezinu profesiju. „Odlučila sam svoje slobodno vrijeme pokloniti ovoj radionici, jer mi se svidjela inicijativa i bila sam znatiželjna vidjeti kako je radionica zamišljena, kako će ti ukrasi izgledati, ali i da dam svoj doprinos koliko mogu“, rekla je **Cesarec**.

Radionice su u potpunosti besplatne za sudjelovanje, prethodna najava nije potrebna, a svi koji su sudjelovali u radionici **bit će pozvani i da ukrase adventski vijenac, 30. studenog.**

Unaprijed zahvaljujem na objavi i srdačno Vas pozdravljam.

**Rijeka 2020**

Odnosi s medijima - Nela Simić

[nela.simic@rijeka2020.eu](mailto:nela.simic@rijeka2020.eu), M. 092 188 4118